OpenLLM-France/wikimedia huggingface dataset:
# Dovrefjell

Dovrefjell és una serra situada al centre de Noruega, que forma una frontera natural entre Østlandet i Trøndelag, l'àrea del voltant de Trondheim. Està situada als comtats d'Oppland, Sør-Trøndelag i Møre og Romsdal. És part dels Alps Escandinaus.
La principal carretera E06 travessa pel nord aquesta serralada. La carretera és oberta tot l'any, però és en rares ocasions s'ha hagut de tancar períodes curts per mal temps d'hivern, com ara gran nevades o fortes glaçades.
L'hàbitat natural de moltes plantes i animals rars, es va convertir en el Parc Nacional de Dovrefjell–Sunndalsfjella, en diverses etapes a partir del 1911, quan algunes plantes van ser posades sota protecció. Aquest parc ha anat creixent des del 1974 fins a cobrir gran part de la serralada l'any 2002. Juntament amb l'àrea del cim de Rondeslottet, aquesta serralada té l'últim grup de rens salvatges de Noruega i Europa d'origen beríngià. La serralada també compta amb un estoc de bous mesquers, importats de la Groenlàndia oriental l'any 1932. Actualment, Dovrefjell està protegit gairebé completament amb dos parcs nacionals:
* El Parc Nacional de Dovrefjell-Sunndalsfjella, creat el 2002, que abasta gran part del parc nacional anterior. Ocupa gran part de la serralada.
* El Parc Nacional de Dovre, creat el 2003, que connecta els parc nacional de Dovrefjell-Sunndalsfjella amb el de Rondane.
La muntanya més alta de la serralada és el pic de Snøhetta, de 2,286 metres sobre el nivell del mar. El riu Driva, que transcorre de nord a través del municipi d'Oppdal, neix en aquesta serralada.

## Enllaços externs

* Dovrefjell, la guia oficial de viatges de Noruega
# Dysdera castillonensis

Dysdera castillonensis és una espècie d'aranya araneomorfa de la família dels disdèrids (Dysderidae). Fou descrita per primera vegada l'any 1996 per M. A. Ferrández.
L'holotip es va trobar a Albocàsser (Alt Maestrat). No apareix cap subespècie llistada en el World Spider Catalog.

## Referències

* 1 2 Ferrández, M.A. «Notas sobre los disdéridos ibéricos VIII. Nuevas especies del género Dysdera Latreille, 1804 (Araneae, Dysderidae)» (en castellà). Boletín de la Real Sociedad Española de Historia Natural (Seccion Biologica), 92, 1996, pàg. 75–83.
* 1 2 «Taxon details Dysdera castillonensis Ferrández, 1996». World Spider Catalog. Natural History Museum Bern. [Consulta: 15 setembre 2017].

## Enllaços externs

* (anglès) World Spider Catalog: Dysdera castillonensis Ferrández, 1996 en la família Dysderidae +base de dades
# Castell (desambiguació)

«Castell» té aquests significats:
* Arquitectura: fortificació medieval per a ús militar. Vegeu castell
* Cultura popular: tipus de construcció humana habitual a Catalunya. Vegeu castells
* Nàutica: Vegeu castell (nàutica)
* Art: nom donat a un espectacle de focs d'artifici al País Valencià i una de les protagonistes de les Falles de València.
* Heràldica: figura molt freqüent en les armories dels Països Catalans que consisteix en la representació idealitzada d'un castell amb tres torres merletades, la del mig més alta; vegeu castell (heràldica)
* Toponímia: terme que apareix freqüentment en la toponímia dels Països Catalans, en poblacions caracteritzades tradicionalment per un castell; vegeu:
** es Castell, municipi de Menorca
** Castell-Platja d'Aro, municipi del Baix Empordà i Castell d'Aro, població d'aquest municipi
** Castell de Cabres, municipi del Baix Maestrat
** Castell de Castells, municipi de la Marina Alta
** el Castell de Guadalest, o simplement Guadalest, municipi de la Marina Baixa
** Castell de l'Areny, municipi del Berguedà
** Castell de Mur, municipi del Pallars Jussà
** Castell de Vernet, o simplement Castell, municipi del Conflent
** el Castell de Vilamalefa, municipi de l'Alt Millars
** Castell de Ferro, població de la província de Granada situat entre els municipis de Gualchos i Lújar.

## Vegeu també

* El Castell (desambiguació)
* Castells (desambiguació)
* Castells
Viccionari
# Golok Setan

Golok Setan (en indonesi L'espasa del diable) és una pel·lícula d'espasa i bruixeria indonèsia del 1984 dirigida per Ratno Timoer. La pel·lícula és protagonitzada per l'estrella d'acció indonèsia Barry Prima que apareix en pel·lícules com Perempuan Bergairah i Jaka Sembung. es creua en molts gèneres de pel·lícules diferents. La pel·lícula inclou arts marcials, i també elements de fantasia, terror, ciència-ficció i també contingut sexual suau a causa de la representació de la Reina Cocodril.

## Antecedents

Igual que el personatge més conegut Jaka Sembung, el protagonista de la pel·lícula està extret d'un còmic. La pel·lícula de 1987 Mandala Dari Sungai Ular (Mandala del riu Snake), una seqüela de The Devil's Sword, és una adaptació homònima del dibuix animat. La principal diferència entre dos personatges és que Mandala és un guerrer de la mítica època preislàmica de l'arxipèlag, mentre que Jaka Sembung és un musulmà i javanès. lluitador per la llibertat contra els domini colonial holandès.

## Argument

Golok Setan segueix una recerca per trobar una espasa antiga que va ser forjada a partir d'una misteriosa substància metàl·lica que va caure a la terra en forma de meteorit. Un vell que troba el meteorit crea l'Espasa del Diable, i l'amaga després que aquesta cremi la seva cabana. Qui maneja l'espasa té a les seves mans el poder més gran que es pugui imaginar. Banyujaga (Advent Bangun) és enviada per la Reina Cocodril (Gudhi Sintara) per robar el promès de la princesa d'un poble local (Enny Christina) per mantenir-lo com a súbdit. Durant l'atac al poble, Mandala (Barry Prima), un antic company de Banyujaga, veu la baralla i ajuda a defensar el poble, i acaba ajudant la princesa a recuperar el seu futur marit. Mandala recupera l'Espasa del Diable i ha de derrotar la Reina Cocodril i Banyujaga.

## Repartiment

* Barry Prima - Mandala
* Advent Bangun - Banyu Jaga
* Kusno Sudjarwadi

## Referències

* ↑ GOLOK SETAN / THE DEVIL’S SWORD (1984), al bloc Cinediondo
* ↑ The Devil’s Sword aka Golok Setan (1984) a theworsemovies.org

## Enllaços externs

* Golok Setan a Dailymotion
# Elkhorn City

Elkhorn City és una població dels Estats Units a l'estat de Kentucky. Segons el cens del 2000 tenia 1.060 habitants.

## Demografia

Segons el cens del 2000, Elkhorn City tenia 1.060 habitants, 437 habitatges, i 295 famílies. La densitat de població era de 202,6 habitants/km².
Dels 437 habitatges en un 26,1% hi vivien nens de menys de 18 anys, en un 49,2% hi vivien parelles casades, en un 15,3% dones solteres, i en un 32,3% no eren unitats familiars. En el 31,4% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,75.
Per edats la població es repartia de la següent manera: un 18,6% tenia menys de 18 anys, un 7,8% entre 18 i 24, un 24,2% entre 25 i 44, un 24,6% de 45 a 60 i un 24,8% 65 anys o més.
L'edat mediana era de 45 anys. Per cada 100 dones de 18 o més anys hi havia 77,9 homes.
La renda mediana per habitatge era de 22.963 $ i la renda mediana per família de 27.237 $. Els homes tenien una renda mediana de 30.139 $ mentre que les dones 18.750 $. La renda per capita de la població era de 14.323 $. Entorn del 18% de les famílies i el 19,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elkhorn City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Elkhorn City». American Fact Finder. Oficina del Cens dels Estats Units, 12-01-2010.
# Can Rigol

«Can Rigol» té aquests significats:
* Can Rigol (Sant Martí Sarroca)
* Can Rigol (Subirats)
* Can Rigol (Corbera de Llobregat)
# Estadi Nacional de Cap Verd

L'Estadi Nacional de Cap Verd (Estádio Nacional de Cabo Verde) és un estadi polivalent de Praia, a Cap Verd. S'utilitza principalment per partits de futbol, és l'estadi local de la selecció nacional de futbol de cap Verd. L'estadi té una capacitat de 15.000 persones. El propietari és el govern de Cap Verd, i el gestiona una Comissió fixada per l'administració.
Finançat pel govern xinès, les obres de l'edifici van començar l'octubre de 2010, amb l'objectiu d'acabar el juny de 2012. Hi va haver un retard de 15 mesos perquè es decidí incrementar el nombre de seients de 10.000 a 15.000, el que obligà a ajornar la data d'inauguració prevista per l'octubre de 2013. Finalment l'estadi es va obrir l'agost de 2014.

## Referències

* ↑ «Estádio Nacional de Cabo Verde». World of Stadiums. Wor. Arxivat de l'original el 8 d’agost 2016. [Consulta: 18 juliol 2016].
* ↑ «Lançado hoje primeira pedra do Estádio Nacional» (en portuguès). RTC, 21-10-2010.
* ↑ «Chinese contractor finishes building Cape Verde’s national stadium in October 2013». Macauhub, 07-03-2012. Arxivat de l'original el 2014-09-30. [Consulta: 18 juliol 2016].
* ↑ Hélio Robalo. «Estádio Nacional abre as portas aos cabo-verdianos» (en portuguès). A Semana, 24-08-2014. Arxivat de l'original el 5 de setembre 2014. [Consulta: 18 juliol 2016].
# Sot de Fontanet

Sot de Fontanet és una partida de l'Horta de Lleida, de Lleida.
És una zona d'economia agrícola, amb plantacions d'arbres fruiters, que es caracteritza així mateix per allotjar, des del 1994 l'Estació depuradora de Lleida; la qual es va veure importantment ampliada el 2006.
Unes poques famílies habitant torres formen la seva població.
Limita:
* Al nord amb el barri de Cap pont.
* A l'est amb la partida de La Copa d'Or.
* Al sud amb la partida de Rufea.
* A l'oest amb el riu Segre

## Enllaços externs

* Oficina municipal de l'Horta de Lleida Arxivat 2010-09-21 a Wayback Machine.
* Institut Català de Cartografia
* Estació depuradora d' aigües residuals de Lleida
# Spiritisme abracadabrant

Spiritisme abracadabrant és una pel·lícula de Georges Méliès estrenada el 1900 a l'inici del cinema mut. Aquesta pel·lícula de vegades s'anomena Spiritisme extravagant o Spiritisme fin de siècle.

## Sinopsi

Sobre el tema de desvestir-se impossible, un esperit té problemes amb la seva roba. Quan no és el seu barret el que desapareix, és un altre objecte! Aquesta pel·lícula està en blanc i negre.

## Repartiment

* Georges Méliès: L'humorista excèntric o l'espiritista.

## Referències

* ↑ Spiritisme abracadabrant a silentera.com

## Enllaços externs

* Spiritisme abracadabrant a YouTube
# Estíria

* Per a altres significats, vegeu «Styria».
Estíria (en alemany Steiermark, en eslovè i croat, Štajerska, en hongarès Stájerország i en prekmur Štájersko) és un dels nou estats d'Àustria. És al sud-oest del país i fa frontera amb Eslovènia i els estats federats austríacs de l'Alta Àustria, la Baixa Àustria, Burgenland, Caríntia i Salzburg. La seva capital i ciutat més gran és Graz. En total, té poc més d'1,24 milions d'habitants que es reparteixen en una superfície de 16.440 km². Més de la meitat d'aquesta superfície està ocupada per boscos.

## Referències

* ↑ «About Styria» (en anglès). Land d'Estíria. [Consulta: 2 gener 2021].
# Dyscophus guineti

Dyscophus guineti és una espècie de granota de la família Microhylidae que viu a Madagascar.
Està amenaçada d'extinció per la pèrdua del seu hàbitat natural.

## Referències

* Nussbaum, R., Vences, M. & Cadle, J. 2004. Dyscophus guineti. Llista Vermella d'Espècies Amenaçades de la UICN 2006. Consulta: 27 d'abril del 2008.
# Castell-Palau dels Urrea

El Castell-Palau dels Urrea, és conegut com a Palau dels Ducs d'Híxar. Aquest es troba a la localitat valenciana de Llucena (l'Alcalatén). Fou residència dels barons d'Urrea, i posteriorment ho fou dels ducs d'Híxar. D'origen àrab però modificat per a destinar-lo a casa - palau dels Urrea primer i dels Híjar després. Va ser parcialment destruït pels atacs carlins i reformat en 1876 per a fer-lo servir de presó. Actualment alberga el Museu Etnològic.
està catalogat com a Bé d'Interés Cultural, malgrat no presentar ni expedient ni inscripció, però sí que en té codi d'identificació:12.04.072-002

## Referències

* ↑ URL de la referència: https://eduwp.edu.gva.es/patrimonio-cultural/ficha-inmueble.php?id=2384&lang=ca. Data de consulta: 24 desembre 2023.
* ↑ «El Camí dels Pelegrins de les Useres, llocs d'interés.» (en castellà). GVA. Conselleria d'Infraestructures, Territori i Medi Ambient.. Arxivat de l'original el 2016-03-03. [Consulta: 25 desembre 2014].
* ↑ «Castell Palau dels Ximénez d'Urrea» (en castellà). Turismodecastellon.com. Arxivat de l'original el 2015-05-22. [Consulta: 25 desembre 2014].
* ↑ http://www.cult.gva.es/dgpa/bics/Detalles_bics.asp?IdInmueble=1213
# Nathan Cobb

Nathan Augustus Cobb (30 de juny de 1859, Spencer, Massachusetts – 4 de juny de 1932, Baltimore, Maryland) és conegut com el "pare de la nematologia als Estats Units".
Ell va proporcionar els fonaments per a la taxonomia dels nematodes i va descriure més de 1000 espècies diferents de nematodes.

## Obres

A aquesta llista s'hi pot accedir a través de la Biodiversity Heritage Library. Aquesta llista és incompleta.
* "A Nematode formula." (1890) Sydney : C. Potter
* "Nematodes, mostly Australian and Fijian." (1893) Sydney : F. Cunninghame & Co., printers
* "The sheep-fluke." (1897) Sydney : W. A. Gullick, gov't. printer
* "Letters on the diseases of plants." (1897) Sydney : W. A. Gullick, gov't. printer
* "Seed wheat: an investigation and discussion of the relative value as seed of large plump and small shrivelled grains." (1903) Sydney : W. A. Gullick, gov't. printer
* "Letters on the diseases of plants. Second series." (1904) Sydney : W. A. Gullick, gov't. printer
* "Methods of using the microscope, camera-lucida and solar projector for purposes of examination and the production of illustrations." (1905) Honolulu : Hawaiian Sugar Planters' Association
* "Contributions to a science of nematology." (1914–35) Baltimore : Williams & Wilkins Co.

## Referències

* Nathan Augustus Cobb: A Biography (including photos of Cobb)
* The Nathan A. Cobb Nematology Foundation Arxivat 2004-12-16 a Wayback Machine.
* Society of Nematologists
* ↑ «Search Results for "Nathan Cobb"». [Consulta: 29 juny 2013].
* ↑ Es poden consultar els tàxons descrits per aquest autor a International Plant Names Index (anglès)
# Elkhorn (Nebraska)

Elkhorn és una població dels Estats Units a l'estat de Nebraska. Segons el cens del 2000 tenia 6.062 habitants.

## Demografia

Segons el cens del 2000, Elkhorn tenia 6.062 habitants, 2.000 habitatges, i 1.681 famílies. La densitat de població era de 625,8 habitants per km².
Dels 2.000 habitatges en un 46,3% hi vivien nens de menys de 18 anys, en un 73,8% hi vivien parelles casades, en un 7,6% dones solteres, i en un 16% no eren unitats familiars. En el 13,7% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,28.
Per edats la població es repartia de la següent manera: un 31,7% tenia menys de 18 anys, un 6,5% entre 18 i 24, un 28,1% entre 25 i 44, un 24,4% de 45 a 60 i un 9,3% 65 anys o més.
L'edat mediana era de 36 anys. Per cada 100 dones de 18 o més anys hi havia 91,4 homes.
La renda mediana per habitatge era de 67.234 $ i la renda mediana per família de 76.206 $. Els homes tenien una renda mediana de 52.361 $ mentre que les dones 31.655 $. La renda per capita de la població era de 29.129 $. Aproximadament l'1,6% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elkhorn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Elkhorn». American Fact Finder. Oficina del Cens dels Estats Units, 12-01-2010.
# Petroleuciscus borysthenicus

Petroleuciscus borysthenicus és una espècie de peix cipriniforme de la família dels ciprínids.

## Morfologia

Els mascles poden assolir els 40 cm de longitud total.

## Distribució geogràfica

Es troba a Euràsia.

## Referències

* 1 2 FishBase (anglès)
* ↑ Muus, B.J. i P. Dahlström 1968 Süßwasserfische. BLV Verlagsgesellschaft, Múnic. 224 p.

## Bibliografia

* Battalgil, F. 1940. Yeni bir Cyprinid nev'i. Eine neue Cyprinidenart. Rev. Fac. Sci. Univ. Istanbul (Sér. B: Sci. Nat.) v. 5 (núms. 1/2): 74-77 [1-4].
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 1997. European freshwater fishes. Biologia 52, Suppl. 5:1-271.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Z-66

Els Z-66 fou un grup espanyol dels anys 1960 liderat per Llorenç de Santamaria.

## Formació

La banda es forma a Mallorca el 1966. La formació original estava composta per Vicenç Caldentey (guitarra), Pedro Brunet (saxo), Leopoldo González (baix) i Tito a la bateria. Més tard, se'ls uniria el cantant i, fet i fet, autèntic líder de la formació, Lorenzo Santamaría (exmembre de la banda Els Bríos) després d'un concert al local Whiskey a Gó-Go de Palma.
El grup es va especialitzar a fer versions en anglès de temes d'actualitat per entretenir els turistes. De tota manera, van començar a experimentar alternatives sonores sota la influència de bandes progressives nord-americanes com Vanilla Fudge i Blood, Sweat & Tears.
A la fi de 1967, la banda signa amb el famós segell EMI, però abans hauria alguns canvis en la formació: Manolo Mari va substituir Tito, Jose Noguera reemplaçaria Gerónimo i Manolo Ness ocuparia el lloc deixat per Pedro Brunet. El primer disc de la formació va ser gravat a Barcelona i va sortir el gener de 1968, un Ep amb les cançons «Give a little sign, «Mister Bus Driver, «Tots parlessin» (versió de la cançó dels Dave Clark Five)i «Des de l'altre món» (versió de la cançó del grup The Herd).
De tota manera, el grup era molt ben reconegut pels crítics però no venia tants discos com altres grups de la seva generació. La banda no va aconseguir el seu major èxit fins a l'estiu de 1968 amb la versió castellanitzada del clàssic dels Moody Blues «Nights in White Satin». Els seus següents singles, si bé no van aconseguir l'èxit de l'anterior, sí que serien temes destacats com «Morning dew» i ja el 1969 les cançons com «Somni» o «La Meitat del Paraiso».

## Teloners de Jimi Hendrix

Però si per alguna cosa seran recordats els Z-66 seria perquè els va tocar l'honor de ser el grup que va ser escollit de teloner de l'únic concert de The Jimi Hendrix Experience en territori espanyol. El grup era un habitual de club de La Gomila, el Sgt. Pepper's a Palma. Molts artistes estiuejaven a les Illes. A més, el propietari del lloc era Mike Jeffery, que va ser representant de Jimi Hendrix i The Animals. El contracte vinculava el grup per ser teloners de Jimi Hendrix, cosa que mai es produiria. Tot i això, el grup va cobrar religiosament les 3.000 pessetes de l'època, tot i no tocar ni una nota.
El 1970 la banda tocava a la seva fi, en aquest any encara van editar un interessant single: «Desperta l'Amor». Però el conjunt es va anar dissoldre a poc a poc i el cop de gràcia final la va posar la separació del grup de Lorenzo Santamaría, que es llançava com a solista. Els altres membres van seguir un any més, per desaparèixer finalment.
# Sant Pau de Calce

Sant Pau de Calce és l'antiga església parroquial, romànica, del poble i terme comunal de Calce, a la comarca del Rosselló, a la Catalunya del Nord.
Està situada a llevant del poble, ran seu, en un lloc preeminent que domina el poble.
Documentada des del 1151, és la primitiva església parroquial del poble. El segle xv s'edificà una nova església en el centre del poble, també dedicada a Sant Pau, i la primitiva fou abandonada.
Es tracta d'un petit temple de nau única capçada a llevant per un absis semicircular. El segle xii es juxtaposà una torre de defensa a l'absis, de la qual queden algunes restes; aquestes restes foren prolongades cap a ponent al segle xiii o XIV amb una paret que presenta trams d'espina de peix. L'absis és construït amb carreus rectangulars disposats en filades regulars. La porta s'obria a migdia. La volta i part dels murs estan avui dia esfondrats.

## Bibliografia

* Becat, Joan. «24 - Calce». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Calce». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 57. Sant Pau de Calça». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Mallet, Géraldine. Églises romanes oubliées du Roussillon. Montpellier: Les Presses du Languedoc, 2003, p. 334. ISBN 978-2-8599-8244-7.
* Ponsich, Pere. «Calce: Sant Pau de Calce». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ «L'església de Sant Pau de Calce en el centre de l'ortofotomapa de l'IGN». Arxivat de l'original el 2016-09-18. [Consulta: 4 setembre 2016].
# Gökçen Denkel

Gökçen Denkel (Istanbul, 2 d'agost de 1985) és una jugadora de voleibol turca. Va jugar als clubs d'Istanbul Eczacıbaşı, Fenerbahçe i Galatasaray; i també al Nilüfer Belediyespor de Bursa, campió de la Challenge Cup d'Europa el 2015. Des del 2016 juga al İlbank d'Ankara. També juga a la selecció turca. El 2010 es va casar amb l'ex basquetbolista turc Haluk Zop.

## Referències

* ↑ «Eczacıbaşı VitrA 5'te 5 yaptı». Sampiy10, 31-10-2017. [Consulta: 8 juny 2019].
* ↑ https://www.voleybolunsesi.com/content.php?cid=08&id=34598%5BEnllaç+no+actiu%5D
* ↑ http://www.voleybolextra.com/gokcen-ve-mariana-ilbank-ta-devam/3916/
* ↑ http://www.hurriyet.com.tr/gokcen-nasil-libero-oldu-16363695
* ↑ https://www.voleybolunsesi.com/content.php?cid=13&id=6784%5BEnllaç+no+actiu%5D
# Nicòstrat de Trebisonda

Nicòstrat de Trebisonda (Nicostratos, Nikóstratos Νικόστρατος) fou un escriptor grec nadiu de Trebisonda, que vivia en temps de l'emperador Aurelià. Va escriure un relat sobre el fets de l'emperador Filip l'Àrab, el successor de Gordià III i també sobre els fets de Deci, Gal, Valerià I i el seu fill Gal·liè fins al temps de l'expedició del pare contra el rei persa Sapor I (259).

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.